**OPIS POSLOVA I PODACI O PLAĆI ZA RADNO MJESTO – VIŠI REFERENT ZA PRORAČUN I RAČUNOVODSTVO**

OPIS POSLOVA:

Priprema zakonom propisane financijske, statističke i druge izvještaje te u vezi s istima provodi korespondenciju sa nadležnim institucijama. Prikuplja i analizira podatke za potrebe izrade financijskih i drugih izvješća za potrebe Gradskog vijeća i Gradonačelnika.

Obavlja poslove proračunskoga računovodstva.

Vodi evidencije te vrši obračun i isplatu naknada za rad u Gradskom vijeću te radnim tijelima Gradskog vijeća i savjetodavnim tijelima Gradonačelnika kao i sve druge oblike obračuna te isplate drugog dohotka za potrebe Grada.

U obavljanju poslova iz svojeg djelokruga rada surađuje sa drugim u pravnim odjelima Grada, nadležnim institucijama te pravnim i fizičkim osobama.

Sudjeluje u procesima uspostave sustava unutarnje financijske kontrole u dijelu prikupljanja podataka o utvrđenim rizicima te provodi evidentiranje i ažuriranje istih u registru rizika Grada.

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,30 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 09/22) i osnovice za obračun plaće u iznosu od 620 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 02/24), uvećan za 0,5 % za svaku navršenu godinu radnoga staža.

Sukladno članku 12. Zakona o plaćama u lokalnoj i područnoj (regionalnoj) samoupravi za vrijeme trajanja vježbeničkoga staža vježbenik ima pravo na 85% plaće poslova radnoga mjesta najniže složenosti njegove stručne spreme.